הירידה מהאונייה בסיום ההפלגה מתבצעת באופן מדורג, על מנת להימנע מעומס בטרמינל ביציאה. בערב האחרון של ההפלגה, יחכו לכם בחדר תגי סימון עבור הכבודה שלכם, המציין את מס' הקבוצה שלכם לירידה מהאונייה. יהיה עליכם לסמן את הכבודה ולהשאיר אותה מחוץ לדלת של החדר שלכם. צוות האונייה יאסוף אותה והיא תחכה לכם בטרמינל הנוסעים. מומלץ להשאיר איתכם תיק קטן ובו כל מה שתצטרכו לשעות הקרובות. בבוקר הירידה מהאונייה, תתבקשו להגיע לנקודת האיסוף בשעה היעודה וללכת לכיוון היציאה מהאונייה. באפשרותכם לרדת עצמאית ולקחת את הכבודה שלכם בעצמכם. במקרה זה, אתם יכולים לרדת מתי שתרצו בטווח שעות הירידה מהאונייה, עד לשעה 8:30בבוקר לכל המאוחר. במידה ולא נתתם כרטיס אשראי לביטחון, זכרו לסגור את החשבון שלכם, כדי שלא יחזירו אתכם חזרה לאונייה לצורך כך.